બીજી તરફ સાંજ પડે એટલે શહેરના કેટલાય એવા સ્પોટ છે જ્યાં રોડ ઉપર અને ખુલ્લા પ્લોટ ઉપર કચરાના ઢગલાં થઇ જાય છે જ્યારે રાત્રે આ જગ્યાએ કેટલાંક તત્ત્વો મોટો પ્રમાણમાં કિચન વેસ્ટ ઠાલવી જાય છે જેથી રોગચાળો ફાટી નીકળે તેવો ઘાટ જોવા મળી રહ્યો છે. મ્યુનિ. તંત્રના સુત્રો જણાવે છે કે, સ્વચ્છતા સર્વેક્ષણમાં વધુ માર્કસ મેળવવા માટે કન્ટેઇનરો હટાવી દેવાયા હતા જે સ્થળોએ કન્ટેઇનર મૂકાતા હતા ત્યાં સિક્યુરીટી ગાર્ડ મૂકવામાં આવ્યા હતા એટલે અહીં સ્થાનિકો કચરો ઠાલવે નહીં પણ આ વ્યવસ્થા માત્ર સ્વચ્છતા સર્વેક્ષણ પુરતી ગોઠવાઇ હતી પછી સ્વચ્છતા સર્વેક્ષણ પૂર્ણ થઇ ગયું હતુ જેથી હવે સ્થિતિ હતી એના કરતાં વધુ બગડી છે.